Hy het student en die status quo deurlopend uitgedaag en geforseer om krities te dink. Hy was baie passievol oor sy vakgebied. Hy wou nie vir ons leer hoe die ekonomie van die dag lyk nie, maar hoe die ekonomie van die toekoms kan en behoort te lyk.
Hy was ‘n meester op sy vakgebied en het belanggestel in die studente en hul persoonlike omstandighede. Hy het selfs op sy droë manier dikwels tyd gehad vir ‘n grappie in die klas. Hy het op ons gradedag, sy studente elkeen persoonlik gelukgewens, die mans met ‘n stewige handdruk en die dames elkeen met ‘n soen.
Hy het baie wyd en in praktiese terme gedoseer m.b.t. jou hedendaagse ekonomiese omgewing, asook die sosio-ekonomiese impak sowel as die maatskaplike verantwoordelikheid van die Kapitalisme en Vryemark-beginsel-ekonomie, soos alleen deur die Staat en Regering ingestel en bestuur sou kon word. Dit was spesifiek t.o.v leiding gee en visie verskaf deur leierskap vir Makro-ekonomiese ingryping, wat alleen deur die Staat in n Vryemark-omgewing verskaf sou kon word, deur belasting-betaler geld daarvoor aan te wend, aangesien dit nooit in terme van winsmotief deur die gewone “onderneming(s)” se deelname sou geskied nie. Die feite tot ons beskikking in die Suid-Afrikaanse ekonomiese en maatskaplike omgewing vandag (46 jaar later) is n bewys dat hy korrek en reg was oor hoe hy die korrekte Bestuur van die Landsekonomie vanuit sy ekonomiese oogpunt beskou het.